32004L0098
L 305/63
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2004/98/ЕО НА КОМИСИЯТА
от 30 септември 2004 година
за изменение на Директива 76/769/ЕИО на Съвета относно ограниченията за пускането на пазара и употребата на пентабромодифенил в системите за аварийна евакуация по въздухоплавателните средства с оглед адаптирането към техническия прогрес на приложение I към нея
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и
като взе предвид Директива 76/769/ЕИО на Съвета от 27 юли 1976 г. за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (1), и по-специално член 2а от нея,
като има предвид, че:
(1)
Пентабромодифенилният етер (PBDE) се използва като бромиран забавител на пламъка, с който от огън се предпазват пластмаси, влакна и други артикули.
(2)
Въз основа на оценката на рисковете съгласно Регламент (ЕИО) № 793/93 на Съвета от 23 март 1993 г. относно оценка и контрол на рисковете от съществуващите вещества (2) бе счетено за необходимо да се ограничи пускането на пазара и употребата на PBDE като във връзка с това веществото бе добавено в приложение I към Директива 76/769/ЕИО на Съвета.
(3)
Неотдавна бе получена нова информация, разкриваща, че PBDE се използва в конкретни специфични влакна за самолетните евакуационни пързалки и надуваемите евакуационни шейни и не може да се замени с подходящи алтернативи поради задълбочените изпитвания по безопасността и регулаторните изисквания.
(4)
Емисиите, излъчвани от такива евакуационни пързалки в околната среда, и излагане на хора не могат да се оч акват, освен при аварийни случаи в течение на няколко секунди и само в редкия случай, когато материалът се възпламени.
(5)
Като се вземе предвид ограниченото приложение на PBDE в системите за аварийна евакуация по въздухоплавателните средства и пренебрежимия принос на PBDE към общите рискове, предизвиквани по отношение на здравето и околната среда от този артикул, е оправдано да се разреши PBDE да се пусне на пазара и да се употребява за тази конкретна специфична цел.
(6)
Предвид сложността на процеса на замяна и разрешителните разпоредби, отнасящи се до системите за аварийна евакуация по въздухоплавателните средства, наред със сериозните социално-икономически последици, е оправдано ограниченото във времето нарушение за артикули, които са от основна важност при аварийно-евакуационни ситуации. Разрешаването на употребата на PBDE в системите за аварийна евакуация по въздухоплавателните средства би допринесло за поддържане на безопасността по въздухоплавателните средства, като се избягва употребата на по-стари аварийни системи.
(7)
Във връзка с това в Директива 76/769/ЕИО следва съответно да се измени.
(8)
Настоящата директива следва да се прилага без да се засяга общностното законодателство, в което са формулирани минимални изисквания за защита на работниците, и в частност на Директива 89/391/ЕИО на Съвета от 12 юни 1989 г. относно въвеждане на мерки за насърчаване подобряването на безопасността и здравето на работниците на работното място (3), и Директива 2004/37/ЕО на Европейския парламент и на Съвета относно защитата на работниците от рискове, свързани с експозицията на канцерогени и мутагени по време на работа (Шеста специална директива по смисъла на член 16, параграф 1 от Директива 89/391/ЕИО (4).
(9)
Мерките, предвидени в настоящата директива, са в съответствие със становището на Комитета за адаптиране на директивите относно премахването на техническите бариери пред търговията с опасни вещества и препарати към техническия прогрес,
ПРИЕ НАСТОЯЩАТА ДИРЕКТИВА:
Член 1
Приложение I към Директива 76/769/ЕИО се изменя в съответствие с приложението към настоящата директива.
Член 2
1. Държавите-членки приемат и публикуват най-късно до 1 януари 2005 г. необходимите законови, подзаконови и административни разпоредби, за да се съобразят с настоящата директива. Те незабавно съобщават на Комисията текста на тези разпоредби, както и таблицата на съответствието между тези разпоредби и настоящата директива.
Те прилагат тези разпоредби най-късно от 1 януари 2005 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
Член 3
Настоящата Директива влиза в сила в деня на публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 30 септември 2004 година.